**Szeghalom Város Önkormányzat Képviselő-testületének**

**5/2019. (V.29.) számú önkormányzati rendelete**

**a 2018.évi zárszámadásról**

Szeghalom Város Önkormányzat Képviselő-testülete az Alaptörvény 32.cikk (2) bekezdésében meghatározott eredeti jogalkotói hatáskörében, az Alaptörvény 32.cikk (1) bekezdés f) pontjában meghatározott feladatkörében eljárva, az államháztartásról szóló 2011.évi CXCV. törvény 91.§ (1) bekezdés alapján a 2018. évi zárszámadásról a következő rendeletet alkotja:

I. FEJEZET

Általános rendelkezések

A rendelet hatálya

1. §

A rendelet (továbbiakban ÖR.) kiterjed a helyi önkormányzat költségvetési szerveire.

II. FEJEZET

A helyi önkormányzat költségvetési szerveinek zárszámadása

2. §

(1) A Képviselő-testület a **helyi önkormányzat** **2018. évi** **zárszámadása**

a./ bevételi főösszegének módosított előirányzatát 3.508.542.073 Ft-ban,

b./ kiadási főösszegének módosított előirányzatát 3.508.542.073 Ft-ban,

c./ bevételi főösszegének teljesítését 3.245.868.723 Ft-ban,

d./ kiadási főösszegének teljesítését 2.261.634.812 Ft-ban

állapítja meg az 1., a 2. és 3.mellékletnek megfelelően.

 (2) A Képviselő-testület a helyi önkormányzat **maradvány-kimutatását** a 10.melléklet szerint hagyja jóvá.

 (3) A helyi önkormányzat jegyzője és az intézmények vezetői a maradványnak a 2019.évi költségvetési rendeletben történő átvezetéséről és a módosításról gondoskodni kötelesek.

3.§

A Képviselő-testület a helyi önkormányzat **felhalmozási kiadásait feladatonként és célonként** a 7.melléklet szerint jóváhagyja.

4.§

A Képviselő-testület a **működési bevételek és kiadások valamint a felhalmozási bevételek és kiadások mérlegét** a 4.melléklet szerint fogadja el.

5.§

A Képviselő-testület a helyi önkormányzat 2018.évi **vagyon**át és **vagyonkimutatás**át a 13. és 21.mellékletek szerint, a 2018.évi mérlegben szereplő adatok alapján

**10.478.289.782 Ft-ban**

állapítja meg.

6.§

A Képviselő-testület a **költségvetési jelentés**ta 9., **a személyi juttatások és a foglalkoztatottak, valamint a választott tisztségviselők összetételét** bemutató adatokat a 11., az **önkormányzati alrendszer sajátos működéséhez kapcsolódó elszámolásokat** a 12. melléklet szerint hagyja jóvá.

 7.§

A Képviselő-testület **az ellátottak pénzbeli juttatásairól, az egyéb működési és felhalmozási célú kiadások** felhasználásáról szóló tájékoztatót az 5. és 6.melléklet szerint fogadja el.

 8.§

A Képviselő-testület az intézmények **2018.évi finanszírozását** a 8.melléklet szerint hagyja jóvá.

9.§

A Képviselő-testület az **eredmény-kimutatást** a 14.melléklet, az **immateriális javak, tárgyi eszközök, koncesszióba, vagyonkezelésbe adott eszközök állományának alakulását** a 15. melléklet, az **eszközök értékvesztését bemutató tájékoztatót** a 16.melléklet, míg a **kiegészítő, tájékoztató adatokat** a 17.mellékletszerint fogadja el.

10.§

A Képviselő-testület Szeghalom Város Önkormányzat által nyújtott **közvetett támogatások**at a 18.melléklet, a **több éves kihatással bíró kiadások**at tartalmazó adatokat a 19.melléklet szerint jóváhagyja.

11.§

A Képviselő-testület a **költségvetési engedélyezett létszámkeretet és a létszám alakulását** a 20.mellékletnek megfelelően fogadja el.

12.§

A Képviselő-testület az **önkormányzati részesedéssel működő gazdasági társaságok jegyzékét** a 22.melléklet, a **pénzkészlet változását** a 23.melléklet, míg a **Gst. 3.§-a szerinti,** **adósságot keletkeztető ügyleteket** a 24.melléklet, **az európai uniós támogatással megvalósuló programok, projektek bevételeit, kiadásait tartalmazó adatokat** a 25. melléklet szerint elfogadja.

13.§

(1) Szeghalom Város Önkormányzata 2018-ban nem vállalt olyan kötelezettséget, amelyhez a Magyarország gazdasági stabilitásáról szóló 2011.évi CXCIV.törvény 3.§ szerinti adósságot keletkeztető ügylet megkötése szükséges.

(2) Adósságot keletkeztető ügyletből és kezességvállalásból az önkormányzatnak nem áll fenn kötelezettsége.

III. FEJEZET

A zárszámadás végrehajtására vonatkozó szabályok

14.§

A helyi önkormányzat jegyzője a 2018.évi költségvetés végrehajtásáról szóló zárszámadás elfogadásáról és a maradvány jóváhagyott összegéről az intézmények vezetőit e rendelet kihirdetését követő 15 napon belül értesíti.

IV. FEJEZET

*Záró rendelkezések*

15.§

Ez a rendelet 2019. május 29. napján lép hatályba.

 **Macsári József dr. Pénzely Erika**

 **polgármester jegyző**

**A rendeletet kihirdettem: 2019. május 29-én. dr. Pénzely Erika**

 **jegyző**